
Подкрепа за национални дейности  за идентификация на добри практики в борбата с дискриминацията и насърчаване на равенството –

І. Въведение

Комисията за защита от дискриминация /КЗД/ е независим специализиран държавен орган за предотвратяване на дискриминация, защита от дискриминация и осигуряване равенство на възможностите, със значими правомощия в тази насока, установени в чл.47 от ЗЗДискр.
.  Комисията за защита от дискриминация е  специализиран орган за равенство  по смисъла на антидискриминационното  право  на Европейския съюз 
, създадена и функционираща в съответствие с Парижките принципи
  и Препоръка № 2 на Европейската комисия срещу расизма и нетолерантността (ЕКРН) към Съвета на Европа. В качеството си на уникален   национален  антидискриминационен орган КЗД е активен член на Европейската мрежа на органите  за равенство EQUINET
, в която членуват 36 сродни органи от всички държави –членки на ЕС. В същото време с оглед на специфичните  нейни компетенции Комисия за защита от дискриминация е посочена като национална институция за контакт с Бюрото за демократични институции и права на човека към Организацията за сигурност и сътрудничество в Европа /ОССЕ/ по въпросите на престъпленията, мотивирани от предразсъдъци 
 . Също така Комисията участва   в подготовката на редица национални правителствени доклади, представяни пред международни организации  по въпросите  за правата на човека и защита от дискриминация. 
Защо  дискриминацията е забранена ?

Дискриминацията е явление, което се среща във всички общества, то  не е чуждо и на най-развитите и стари демокрации в света.Тя има различни проявни форми
 и еволюира, тъй като се основава на социалните стереотипи и предразсъдъци, които също бележат динамика във времето. Но обща характеристика на явлението е, че то отразява несправедливо отношение към различния като непълноценен индивид, което не винаги е непременно преднамерено, а понякога е обусловено от подсъзнателните представи за добро и лошо, сформирани на база идеализиране на себеподобните и неприемане на различните, подобно на имунната система на организма, отхвърляща всичко чуждо. От гледна точка на жертвата дискриминацията е чувство на унижение и накърняване на човешкото му достойнството, което той счита, че не заслужава, воден от логиката „И аз съм човек, моята чест и  достойнство  не са по-малко значими от тези на „другите”, на различните, и на мен ми се полагат същите права …”.   
Дискриминацията не засяга  само конкретната жертва,  колкото и да е възможно да бъде обяснена с естественото  устройство на човека, то в толкова по-голяма степен е опасна и вредна за съвременното общество в контекста на глобализация, в национален и международен аспект, защото е в състояние да подкопае  модерните демократични ценности и принципи на достойнство, равноправие и взаимно уважение между хората, отричането на които в миналото е причинило световни войни с ужасяващи  последици за мира и човечеството, включително за  икономиките в световен мащаб. Дискриминацията не само поставя в риск разбирателството, свободата, сигурността и мира, а потенциално може в мирно време да попречи на достигането на високо равнище на заетост и социална закрила, повишаването на жизнения  стандарт и качество на живот,икономическа и социална интеграция и солидарност. 
Затова днес дискриминацията  е забранена по силата на редица международни конвенции, в първичното и вторично право на Европейския съюз, както и на национално ниво в Конституцията на Република България, Закона за защита от дискриминация, Наказателния кодекс и редица други закони. Но за  преодоляването на това явление не е достатъчна само   забраната, дори и законова такава, необходимо е ефективното й приложение с интегриран подход, включващ превенцията  и осъзнаването на социалните аспекти на явлението, за да се направи възможно писаното право да бъде имплементирано в практиката с  оглед и в контекста на преследваните цели за  кохезия в обществото. 
Дискриминация  и престъпления, мотивирани от предразсъдъци

Дискриминацията може да се проявява и в най-тежката  морално укорима и правно санкционирана формата на престъпление. Престъпления, мотивирани от нетолерантност, се случват навсякъде по света,  и в последните години  предизвикват реакции на засилена тревога от институциите на Европейския съюз и от различни международни организации като Организацията на обединените нации /ООН/, Организацията за сигурност и сътрудничество в Европа /ОССЕ/, Върховният комисар по правата на човека в Съвета на Европа, Европейската комисия  срещу расизма и нетолерантността /ЕКРН/ и други. Този род престъпления се оценяват  от международната общност като такива с много широко унищожително въздействие, защото в сравнение с останалите престъпления те се извършват не просто спрямо конкретно лице или неговата собственост, а срещу цялата общност, към която жертвата принадлежи или се свързва. Подбуждайки  страх срещу или у някоя общност, нараства и чувството на несигурност. Като последица този род престъпления са в състояние да възродят стари или да създадат нови  предубеждения, предразсъдъци и негативен образ на „различните” и по този начин да породят  недоверие и напрежение  в обществото. Като резултат  престъпленията от нетолерантност са с особена тежест и опасност и като такива имат потенциал да  застрашат сигурността и стабилността в и между общностите и държавите. 
Отчитайки този потенциал Организацията за сигурност и сътрудничество в Европа, чрез Бюрото за демократични институции и права на човека, от 2006г.  осъществява ежегоден мониторинг на престъпленията и инцидентите, мотивирани от нетолерантност, в региона на ОССЕ, чрез събирането на информация от националните институции за контакт по въпросите на т.нар. „престъпления от омраза”, каквато е Комисията за защита от дискриминация , и други  източници като неправителствени организации или публикации в медиите. Събраната информация се публикува и анализира в ежегодни доклади
, проследяващи спецификата и  тенденциите на този род прояви. Докладите отразяват предприетите от националните правителства  законодателни мерки и политики, както и приложението им на практика в съдебната система. 
Съветът на Европейския съюз, отчитайки повишената опасност  на някои специфични форми на дискриминация  и необходимостта от по –ефективната борба с тях, прие Рамково решение 2008/913/ПВР относно борбата с определени форми и прояви на расизъм и ксенофобия посредством наказателното право
, с което вмени в задължение на държавите-членки въвеждането на такива законодателни мерки на национално ниво, че определените в решението форми на дискриминация се санкционират от наказателното право, а расистките и ксенофобски  мотиви на престъпленията се отчитат като отегчаващо отговорността обстоятелство при определянето на наказанието. Държавите-членки трябва да предприемат необходимите мерки  за изпълнение на рамковото решение до 28 ноември 2010г.
ІІ.Превантивни инициативи  на КЗД, адресиращи престъпленията,мотивирани от предразсъдъци

1. Кампания „В подкрепа на толерантността” 

Цели: повишаване на чувствителността на обществото по отношение на словото на омразата и инциденти, свързани с вражда и нетолерантност, идентифициране на типичните случаи на престъпления от омраза .

Дейности: 

1.Събиране на съобщения и материали за употреба на слово на омразата, инциденти от омраза или насаждане на вражда по различни признаци – пропаганда чрез слово,изображения,по интернет , насилие и посегателства от омраза.

2.Анализ на събраните съобщения по т.1,синтезиране и изпращане на сигнали до прокуратурата за  извършване на проверка по инцидентите с оглед по-нататъшно образуване на наказателни  производства. 

3.Проследяване хода на проверките  и обратна връзка относно изпратените сигнали до прокуратурата, извършване на допустимите по НПК действия от името на КЗД.

4.Преглед на преписки на КЗД, препратени на прокуратурата и събиране на  обратна информация 

5.Събиране на информация за образувани и /или приключили наказателни производства за престъпления по НК,свързани със защитени от ЗЗДискр.признаци;

6.Създаване на междуведомствена работна група за събиране и анализиране на информация относно престъпленията от омраза – тенденции, най-чести проявни форми, жертви ; 

7.Разгласяване на кампанията – на интернет страницата на КЗД, чрез регионални представители и други подходящи начини. 
Срок : постоянно действаща кампания 
Текущи резултати: 

Преглед на препратени на прокуратурата преписки на КЗД – няма образувани наказателни производства ;
Примери: предаването Национална гвардия по телевизия ББТ -07.05.2007г. Циганите – граждани с предимство  
Събрана информация за посегателства, мотивирани от предразсъдъци 

Различни източници- интернет, медии, НПО,засегнати лица 
Идентифицирани  типични случаи на престъпления, мотивирани от предразсъдъци

· посегателства над религиозни храмове и оскверняване на гробища
· посегателства над лица, разпознаваеми като различни по етнос, религия, националност, сексуална ориентация

· надписи  по  сгради, проповядващи  вражда  или омраза на основата на етнос, религия,националност 
· враждебно слово в различни форми/ медии, интернет и други / по различни признаци- етнос ,религия,увреждане, сексуална ориентация  
· индикации за  съществуването на групи, занимаващи се  с такъв род посегателства 

Изпратен сигнал до Районна прокуратура 
Примери : 21.09.2009г., гр.София, Нападението над г-н Падуа, аташе по образованието в посолството на Индия в България. Нападението е било извършено от непознати лица, без повод и конкретна причина, при осъзнавано от нападателите обстоятелство, че извършват посегателство върху чужденец, тъй като лицето е говорело на английски език. Сигнал за престъпление  по чл. 162, ал.2 от Наказателния кодекс.
В същото време редица медии са публикували посочената новина, една от които е и информационният сайт news.bg. По повод публикуването на тази новина на сайта на 22.09.2009 г. са направени повече от 20 коментара, част от който съдържат расистки изказвания с подигравателен и унизителен характер (например комeнтари №1, 2, 4, 7, 11, 13, 16), а други - призоват към омраза, вражда и насилие на расова основа (например коментари № 5, 6, 12). Сигнал  за евентуално престъпление по чл. 162, ал. 1 от Наказателния кодекс.

Възложена проверка  за престъплението по чл.162,ал.1 от НК. 

Събиране на информация  за въпросника – подготовка на доклада за престъпленията от омраза за 2009г. 
Данни 

1. Районен съд Мадан – На 20.12.2008 г. е внесен обвинителен акт в Районен съд – Мадан, където е било образувано НОХД № 145/2008 г. по описа на Районен съд – Мадан. С Присъда № 29/24.02.2009 г. лицето е признато за невиновно по повдигнатото му обвинение по чл.172,ал.1 от НК. С Решение № 51/27.05.2009 г. по ВНОХД 44/2009 г. Смолянски окръжен съд е потвърдил Присъда № 29/24.02.2009 г. по НОХД № 145/2008 г. на Районен съд – Мадан.

 ПРИЗНАВА подсъдимия Ф. Щ. А., ЕГН ….., роден на … г. в гр.Р., обл.С., българин с българско гражданство, жител и живущ в с.Ч., общ.Р., обл.С., с висше образование, работи като „Заместник Кмет на Община Р.”, женен, неосъждан ЗА НЕВИНЕН в това че:
         За времето от 12.11.2007 г. до 07.12.2007 г. в гр.Р., при условията на продължавано престъпление:
- принудил Е. А. Г. да напусне работа от  длъжността”Младши специалист ОТД” при Общинска администрация гр.Р., поради членуването й в политическа партия ДПС;
- принудил Д. Л. С. да напусне работа от  длъжността „Секретар на МК на БППМН” при Общинска администрация  - гр.Р., поради политически убеждения на ближните й, 
поради което ГО ОПРАВДАВА по повдигнатите му обвинения по   чл.172, ал.1, във вр. с чл.26, ал.1 от НК.
Районен съд Монтана – За 2009 г. е било образувано едно производство НОХД № 30481/09 за престъпление по чл.162, ал.2 от НК. Обвинителен акт срещу Цветан Димитров Цветанов, обвинен за това, че на 30/31.08.2007 в гр.Чипровци е повредил имот и заплашвал лицето Цеко Райков Младенов, поради принадлежността му към ромския етнос./

Районен съд Ихтиман – За 2009 г. е образувано едно наказателно производство НАХД № 255/09 за престъпление от омраза срещу Ангел Александров Ангелов, който на 24.08.2008  е проповядвал расова омраза с думите „всички българи заслужават да умрат“. Деянието е излъчено в цент.емисия „Календар“ на Нова ТВ същата вечер. Делото приключва с Решение, като признава Ангел Ангелов за виновен и му налага адм. Наказание – глоба от 500 лв. чл.162,ал.1 от НК. 
Районен съд Пазарджик – За 2009 г. е имало едно производство – НАХД № 424/09 по УБДХ – престъпление, провокирано от етническа омраза. Приключило е с Решение № 155/04.03.2009. Делото е образувано против Румен Русев, Валентин Михайлов, Веселин Камбуров и Янко Камберов, за това, че на 03.03.2009 около 20,15 ч. пред кафе „Сателит“в гр. Пазарджик са извършили груби и непристойни дейстия – изразяващи се в употребата на ругатни, псувни и побой над други трима. Съдът признава извършителите за виновни по УБДХ.  Изп.деяние – Какво гледаш бе гяур? Ебете си майката гяури следва побой над лицето от български етнос . 

ОД на МВР Хасково – Има едно регистрирано престъпление по чл.164 от НК. На 11/12.03.2009 г. в гр.Хасково неизвестен извършител е написал ръкописно с черен спрей на сградата на ГПЧЕ”Асен Златаров” думите „Смърт на България”, „ДПС победа” и знак на обърнат полумесец. Към момента не е установен извършителят на деянието, а досъдебното производство е спряно.
 Сформиране на междуведомствена група :  изпратено е предложение до МВнР  за сформирането на  междуведомствена работна група  с участието на представители на МП, МВР и Прокуратурата , която да изработи общ план за действие и координация относно изпълнението на Решение №9 на Съвета на министрите на ОССЕ, прието през месец декември 2009г. в Атина относно борбата срещу престъпленията от омраза – изграждане на система за статистика и мониторинг .

В националното ни законодателство към момента съществуват правни норми, санкциониращи като престъпление определени прояви на нетолерантност 
, но съдебната практика по прилагането им е оскъдна  и в контекста на значимостта им се нуждае от повишено внимание на всички ангажирани с проблематиката власти. Наблюдава се отношение на подценяване на такива престъпления по различни начини, като в много случаи деецът остава неразкрит, или деянията биват квалифицирани  като хулиганство или обичайно посегателство върху личността и собствеността, или възможната обусловеност на мотивацията от предразсъдъци бива  игнорирана  и остава неразследвана. Не липсват и случаи, в които изпълнителното деяние е подведено под  съответния специален състав на някое от престъпленията по чл.162-чл.166 от НК, или чл.172,ал.1 от НК, но наказателното производство бива прекратено поради малозначителност на деянието. От друга страна липсва изграден механизъм за проследяване на тенденциите  чрез събиране, обобщаване и анализиране на статистически данни за такъв род престъпления. Въпреки, че в  последните години  има  осъдителни присъди по някои от специалните текстове на НК, установени за защита на националното и религиозно равенство, то новите предизвикателства и усилия  за борба с някои тежки форми на дискриминацията  чрез средствата на наказателното право, ползващи  се с политическа воля и подкрепа на най-високо европейско и международно ниво, идентифицират необходимостта от повишаване на институционалната и обществена чувствителност към тях и осъзнаването им, за да бъде  възможна ефективната превенция и борба с нетолерантността, включително чрез наказателното правораздаване.
Семинари за юристи и полицаи- март –април 2010г. 
Сформиране на междуведомствена група :  изпратено е предложение до МВнР  за сформирането на  междуведомствена работна група  с участието на представители на МП, МВР и Прокуратурата , която да изработи общ план за действие и координация относно изпълнението на Решение №9 на Съвета на министрите на ОССЕ, прието през месец декември 2009г. в Атина относно борбата срещу престъпленията от омраза – изграждане на система за статистика и мониторинг .

В националното ни законодателство към момента съществуват правни норми, санкциониращи като престъпление определени прояви на нетолерантност 
, но съдебната практика по прилагането им е оскъдна  и в контекста на значимостта им се нуждае от повишено внимание на всички ангажирани с проблематиката власти. Наблюдава се отношение на подценяване на такива престъпления по различни начини, като в много случаи деецът остава неразкрит, или деянията биват квалифицирани  като хулиганство или обичайно посегателство върху личността и собствеността, или възможната обусловеност на мотивацията от предразсъдъци бива  игнорирана  и остава неразследвана. Не липсват и случаи, в които изпълнителното деяние е подведено под  съответния специален състав на някое от престъпленията по чл.162-чл.166 от НК, или чл.172,ал.1 от НК, но наказателното производство бива прекратено поради малозначителност на деянието. От друга страна липсва изграден механизъм за проследяване на тенденциите  чрез събиране, обобщаване и анализиране на статистически данни за такъв род престъпления. Въпреки, че в  последните години  има  осъдителни присъди по някои от специалните текстове на НК, установени за защита на националното и религиозно равенство, то новите предизвикателства и усилия  за борба с някои тежки форми на дискриминацията  чрез средствата на наказателното право, ползващи  се с политическа воля и подкрепа на най-високо европейско и международно ниво, идентифицират необходимостта от повишаване на институционалната и обществена чувствителност към тях и осъзнаването им, за да бъде  възможна ефективната превенция и борба с нетолерантността, включително чрез наказателното правораздаване.

Семинари за юристи и полицаи- март –април 2010г. 







� Чл. 47. Комисията за защита от дискриминация:


1. установява нарушения на този или други закони, уреждащи равенство в третирането, извършителя на нарушението и засегнатото лице;


2. постановява предотвратяване и преустановяване на нарушението и възстановяване на първоначалното положение;


3. налага предвидените санкции и прилага мерки за административна принуда;


4. дава задължителни предписания с оглед спазването на този или други закони, уреждащи равенство в третирането;


5. обжалва административните актове, постановени в нарушение на този или други закони, уреждащи равенство в третирането, завежда искове пред съда и встъпва като заинтересувана страна по дела, заведени по този закон или други закони, уреждащи равенство в третирането;


6. прави предложения и препоръки до държавните и общинските органи за преустановяване на дискриминационни практики и за отмяна на техни актове, издадени в нарушение на този или други закони, уреждащи равенство в третирането;


7. поддържа публичен регистър за издадените от нея влезли в сила решения и задължителни предписания;


8. дава становища по проекти на нормативни актове за съответствието им със законодателството за предотвратяване на дискриминацията, както и препоръки за приемане, отменяне, изменение и допълнение на нормативни актове;


9. предоставя независима помощ на жертвите на дискриминация при подаването на жалби за дискриминация;


10. провежда независими проучвания относно дискриминацията;


11. публикува независими доклади и прави препоръки по всички въпроси, свързани с дискриминацията;


12. осъществява други компетенции, предвидени в правилника за устройството и дейността й.


 	


� Директива 2000/43/ЕС,Директива 2002/73/ЕС, Директива2004/113/ЕО,Директива 2006/54/ЕО,  


� Резолюция 1992/54 на Комисията за правата на човека,ООН


�   �   http://www.equineteurope.org/


� www.osce.org/odihr


� Хомофобия, сексизъм, ксенофобия, антисемитизъм, расизъм, нетолерантност 


� http://www.osce.org/publications/odihr/2009/11/41314_1424_en.pdf


http://www.osce.org/publications/odihr/2008/10/33850_1196_en.pdf


http://www.osce.org/publications/odihr/2007/09/26296_931_en.pdf





� Официален вестник на Европейския съюз  L 328 от 6.12.2008, стр. 55-58





� Например чл.162 – чл.166, чл.172,ал.1 от НК


� Например чл.162 – чл.166, чл.172,ал.1 от НК

